19/02/2020 | Administración LocalMunicipal
Teo
Calendario fiscal 2020 da taxa por abastecemento de auga, sumidoiros e depuración

Período voluntario de cobro polos conceptos da taxa por abastecemento de auga, sumidoiros e depuración e canon da auga da Xunta de Galicia correspondentes ao exercicio 2020. “De conformidade co disposto nos artigos 24 e seguintes do Regulamento Xeral de Recadación, aprobado polo Real Decreto 939/2005, de 29 de xullo, a efectos da regulamentaria notificación colectiva, ponse en coñecemento de todos os/as contribuíntes afectados/as, que o prazo de cobranza en período voluntario dos padróns fiscais da Taxa por abastecemento de auga, sumidoiros e depuración e canon da auga da Xunta de Galicia do exercicio 2020 son os seguintes: O ingreso poderá efectuarse nas oficinas da entidade colaboradora ABANCA empregando o instrumento de cobro enviado por correo ordinario ao domicilio declarado dos contribuíntes para tal fin, ben no horario de caixa que a mesma teña establecido ou ben en caixeiros automáticos ou por medio da banca electrónica ou banca móvil. Os contribuintes que non recibisen ou extraviasen o impreso correspondente, disporán ata o último día do prazo indicado para solicitar un duplicado no Servizo de Augas de Teo (Travesía da Ramallosa, nº 38) posto que a non recepción do mesmo non exonera da obriga de pagamento e non impide a utilización da vía de constrinximento. Aos contribuíntes que domiciliasen o pagamento desta taxa, cargaráselle en conta o importe correspondente de acordo coas súas indicacións. Aconséllase que, para a súa comodidade, domicilie o pagamento dos seus tributos en calquera entidade bancaria. Unicamente deberá cumplimentar a orde de domiciliación correspondente e dirixila ao Servizo de Augas de Teo. Transcorrido o prazo de ingreso voluntario sen que se tivese satisfeito a débeda, iniciarase o período executivo, de acordo co disposto nos artigos 26, 28 e 161 da Lei Xeral Tributaria, o que determinará a esixencia dos xuros de mora, así como os recargos que correspondan e, no seu caso, das costas do procedemento de prema. A falta de pagamento do canon da auga no período voluntario suporá a súa esixencia pola vía de constrinximento pola Consellería competente en materia de Facenda da Xunta de Galicia. Os padróns trimestrais quedarán expostos ao público no Concello durante o prazo de 15 días hábiles a partir do día de inicio de cobro en voluntaria de cada período, aos efectos da notificación colectiva á que se refire o artigo 102.3 da Lei 58/2003, de 17 de decembro, xeral tributaria. Os/as interesados/as poderán examinar os padróns fiscais durante o período de exposición pública e formular contra os actos que se notifican recurso de reposición, previo ao contencioso-administrativo, ante o alcalde-presidente no prazo dun mes, a contar dende o día seguinte ao da finalización do periodo de exposición pública dos padróns fiscais, de acordo co artigo 14.2 do Texto refundido da Lei reguladora das facendas locais, aprobado por Real decreto lexislativo 2/2004, de 5 de marzo. A interposición do recurso non suspende o prazo de ingreso das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado cando non recaese resolución no prazo dun mes a contar dende o día seguinte ao da súa presentación. Contra a resolución recaída no recurso de reposición os/as interesados/as poden interpoñer recurso contencioso-administrativo ante o xulgado do contencioso-administrativo competente no prazo de dous meses que se contan dende o día seguinte ao da notificación da dita resolución. Non obstante, se se considera conveniente os/as interesados/as poderán utilizar e exercitar calquera outro recurso que estimen conveniente. No caso do canon da auga a súa repercusión poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. Teo, 13 de febreiro de 2020 O alcalde Rafael Carlos Sisto Edreira